Durban - Kukaningi ngizwa la bafundisi bamatende beshumayela ngokukhishwa kwamadimoni kubantu. Kaningi lomkhuba uthandwa kakhulu ngabantu abalangazelele izimanga emasontweni nokudala ingcindezi kubefundinsi ukuthi ukuze ibandla lakhe lande kumele enze le migilingwane.
La bafundisi abakhipha amadimoni badlalile ngabantu abakholwayo. Yiloku ngaba khona akaze ngizwe kuthiwa kukhona umuntu ogulayo ophethwe amadimoni.
OLUNYE UDABA:INGOSI: Amakholwa ayizimpumputhe!
Indaba iqala uma sekukhala uphiyano lapha iluxavatha inceku nomnkenenezo osalusizi ashumayele kakhulu ke lapho umfundisi aze akhulume ngezilimu ivuke ime ngezinyawo-ke le nto abasuke bekhuluma nayo.
Amadimoni awekho, akhandwa ngabefundisi ukuthi kuthiwe banezimanga emabandleni abo. Bayobhuquziswa phansi-ke abantu bekhihlize amagwebu kubengathi lukhulu luyenziwa kanti izilwane zakhe umfundisi yizona eziklinya abantu.
Ngenkathi umfundisi esashumayela esho o-"fire-fire" zivuka lezi zinto zime ngezinyawo zihlale kubantu abangaqinile.
Thina boNtshebe nje bawa ngapha nangapha abantu sisale simi ngezinyawo ngoba saqiniswa kudala akunamfundisi ongafufutheka eze la kimi.
Abelungu basasilawula futhi basebenzisa abezindaba ukuqinisekisa ukuthi izinhloso zabo ziyafezeka ngokuthanda kwabo.
Njengoba sekuthathe umlungu omnyama kuKhongolose, bonke laba abangathokozile ngaye sebengabheka kulawa amanye amaqembu aphikisayo.
Ezi-emailwe ukuzedlula zonke
© 2018 24.com. Onke amalungelo agodliwe.